Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 291 , 26/11/2002 s. 0002 - 0004



Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 291/02) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4.6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN (x) SMM ( ) Asiakirjan kansallinen numero: - 1. Jäsenvaltion toimivaltainen viranomainen Nimi: Subdirección General de Denominaciones de Calidad y Relaciones Interprofesionales y Contractuales. Dirección General de Alimentación. Subsecretaría de Agricultura, Pesca y Alimentación del Ministerio de Agricultura, Pesca y Alimentación de España Osoite: Infanta Isabel, 1, E-28071 Madrid Puhelin: (34) 913 47 53 94 Faksi: (34) 913 47 54 10 2. Hakijaryhmittymä 2.1 Nimi: Castaño Salgado, Juan Díaz Moreno, Mario Lázaro Ronco, Félix Ordiales Chaparro, José María Pérez González, Andrés Alvarez Rocha, José Queserías Pérez Andrada SL Quesos del Casar SL Explotación La Jarilla - C.B. Hnos. Regalado Nuestra Señora del Prado SCL Roncero Molano, Francisco 2.2 Osoite: Barriada de la Diputación s/n, E-10190 Casar de Cáceres, Cáceres Puh. ja faksi: (34) 927 29 00 08 2.3 Koostumus: Tuottaja/jalostaja (x) Muu ( ) 3. Tuotelaji: Luokka: 1.3 Juustot. 4. Tavaraerittely: (yhteenveto 4 artiklan 2 kohdan edellytyksistä) 4.1 Nimi: "Torta del Casar" 4.2 Tuotteen kuvaus: La Torta del Casar on merino- ja entrefinolampaan maidosta valmistettu juusto. Juoksettaminen tehdään kasviperäisellä juoksetteella, jota saadaan Cynara cardunculus -lajin karhiaisesta. Juustoa kypsennetään vähintään 60 päivää. Tuotteen ominaispiirteet ovat seuraavat: a) Fyysiset ominaispiirteet: - muoto: lieriömäinen, - koko: i) korkeus 5-7 cm, läpimitta 11-13 cm, paino 0,500-0,700 kg; ii) korkeus 5-7 cm, läpimitta 14-17 cm, paino 0,900-1,100 kg. b) Fysikaalis-kemialliset ominaispiirteet: - kuiva-aineen rasvapitoisuus vähintään 50 %, - kuiva-aine: vähimmäispitoisuus 50 %, - pH-arvo: vähintään 5,2-enintään 5,9, - NaCl-arvo: enintään 3 %. c) Aistinvaraiset ominaispiirteet: Puolikova leikkauspinta, jonka väri vaihtelee keltaisesta okranväriseen, pehmeän rasvainen juustomassa on väriltään vaaleankellertävä, leikkauspinnaltaan tiivis, mutta pehmeä ja rasvainen, pieniä reikiä voi olla näkyvissä. Tuoksu on voimakas ja maku kypsä, hieman kitkerä, mikä johtuu kasviperäisestä juoksetteesta. 4.3 Maantieteellinen alue: Sekä maidon että Torta del Casar-juuston tuotantoalue sijaitsee Extremaduran itsehallintoalueeseen kuuluvassa Cáceresin maakunnassa (Espanjassa) ja siihen kuuluu 36 kuntaa Los Llanos de Cáceresin, Sierra de Fuentesin ja Montánchezin piireistä. 4.4 Alkuperätodisteet: Torta del Casar -juuston valmistukseen tarkoitetun maidon tuottajat ja itse juustonvalmistajat on kirjattu karjankasvatustilojen, meijereiden ja juustoteollisuuden rekistereihin laatukäsikirjan ja valmistuskäsikirjan mukaisesti. Kuluttajalle toimitettavan suojatun tuotteen laatu varmistetaan lopullisesti asianmukaisella analyysillä, jolla taataan, että sääntelyneuvoston rekisteröintitodistuksen saaneelle juustoteollisuudelle antamilla numeroiduilla tarkastusmerkeillä varustettu juusto täyttää säännöstössä vahvistetut normit. Näytteidenotto- ja analyysimenetelmät on kuvattu laatu- ja valmistuskäsikirjoissa. 4.5 Tuotteen valmistus: Alueen nykyinen lammaskatras koostuu merino- ja entrefinolampaista, joista lypsylampaiden määrä on noin 20000. Nämä lampaat tuottavat noin 1,5 miljoonaa litraa maitoa vuosittain. Lammastilojen käyttämät kasvatusmenetelmät ovat seuraavat: - laajaperäinen tai keskitehokas karjankasvatus, - sääntelyneuvoston valvoma lisäruokinta. Torta del Casarin valmistusmenetelmät: - maidon juoksetus kasviperäisellä juoksetteella 28-32 °C:ssa 50-80 minuutin ajan, - juoksettamisen keskeyttäminen, jotta saadaan hienojakoisia, riisintyyppisiä jyviä, - muotoilu kaatamalla juoksetettu liuos lieriömäisiin, juustonkokoisiin muotteihin, - puristus 1 ja 2,5 kg/cm2 paineella 3-8 tunnin ajan, - suolaus, joka voi olla kostea tai kuiva ja johon käytetään ainoastaan natriumkloridia, - kypsytys vähintään 60 päivän ajan 4-12 °C:ssa ja 75-90 prosentin kosteudessa. 4.6 Yhteys maantieteelliseen alkuperään: 4.6.1 Historiallinen yhteys Kyseisen maantieteellisen alueen kunnissa on aina harjoitettu paimentolaisuutta ja lampaiden laiduntamista. Karjapolut ovat muotoutuneet ajan myötä lammaskatraiden pakollisiksi teiksi Honrado Concejo de la Mestan vuonna 1273 säätämillä säännöillä. Lammaskatraiden esiintyminen on todettu jo vuonna 1291, jolloin kuningas Sancho IV antoi kuninkaallisella käskyllä Casarin kylälle sitä ympäröivät maat, jotta karjankasvattajat voisivat vapaasti laiduntaa karjaansa. Samoin tiedetään, että Torta del Casar -juustoa käytettiin jo tuolloin maksuvälineenä, vaikka vasta vuonna 1791 kuninkaallisen tuomioistuimen oikeudenkäynneissä mainitaan Casar de Cáceresin lampaanjuusto. 4.6.2 Luonnollinen yhteys Tuotantoalue sijoittuu Badajozin maakuntaan rajoittuviin Sierra de San Pedron pohjoisosiin, joissa virtaa idässä Almontejoki ja pohjoisessa Tajojoki. Maantieteellinen alue on ruohotasanko, jonka leikkaa koillisesta lounaaseen kulkeva Sierra de Fuentes -vuoristo, maaperä on hiekkainen, hedelmätön ja ohut, ja siinä on tiheitä kalliokasviesiintymiä. Ilmasto on mannerilmasto: kesät pitkät ja lämpimät, talvet leudot ja lyhyet ja vuosittainen sademäärä vaihtelee 300-500 ml:n välillä. Kasvisto koostuu pääasiassa erittäin ravintopitoisista ruohokasveista, joiden kasvu on kuitenkin heikkoa, ja tammipuustosta ja -pensaikostakin on jäänteitä. 4.7 Valvontaelin Alkuperänimikkeen sääntelyelin: Consejo Regulador de la Denominación de Origen (DOP) "Torta del Casar" Osoite: Avenida de la Constitución, 13, E-10190, Casar de Cáceres Puh.: (34) 927 29 07 13 Faksi: (34) 927 29 16 54 Sähköpostiosoite: tortadelcasar@airtel.net. Alkuperänimikkeen sääntelyelin täyttää standardin UNE-EN 45011 vaatimukset. 4.8 Merkintä: Merkinnöissä ja tarkastusmerkeissä sekä muissa järjestelmissä, joilla suojatut tuotteet voidaan tunnistaa, on oltava suojatun alkuperänimikkeen "Torta del Casar" nimi ja tunnuskuvio sekä kaikki muut merkinnät, joista säädetään asiaa koskevassa voimassa olevassa lainsäädännössä. 4.9 Kansalliset lakisääteiset vaatimukset: - 2.12.1970 annettu laki N:o 25/1970, Estatuto de la Viña, del vino y de los alcoholes (laki viiniköynnöksistä, viinistä ja alkoholijuomista), - 25.1.1994 annettu määräys Espanjan lainsäädännön yhteensovittamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta 25 päivänä tammikuuta 1994 annetun asetuksen (ETY) N:o 2081/1992 kanssa, - 22.10.1999 annettu kuninkaallinen asetus N:o 1643/1999 yhteisön suojattuja alkuperänimityksiä ja maantieteellisiä merkintöjä koskevien hakemusten jättämismenettelystä yhteisön rekisteriin kirjaamiseksi. EY-N:o: ES/00213/2001.10.26. Täydellisen asiakirjan vastaanottopäivä: 26.10.2001.